Ի դեպ, ինչ վերաբերում է ռուսներին, ապա «Իզվեստիա» թերթի տեղեկացմամբ եւ ՌԴ նախագահի խոսնակ Պեսկովին արված հղումով հայտնվել է, որ սպասվում է Վլադիմիր Պուտինի պաշտոնական այցը Երեւան: Այդ առնչությամբ Ֆեյսբուքում այժմ հա պտտում են Նիկոլ Փաշինյանի թիմի «վատ երազը»` որ Պուտինը Երեւանում ցուցադրաբար հանդիպելու է Քոչարյանի հետ... Իսկ արտաքին քաղաքական մեկուսացման պատկերն ամբողջացնելու համար մնում է նշել, որ, կարծես թե, Փաշինյանի վերջին հույսը Ֆրանկոֆոնիայի համաժողովն է, եւ դրան ընդառաջ նա հասցրեց անգիր արած ֆրանսերեն ելույթ հնչեցնել: Բայց դե նախ Ֆրանսիայի քաշային կատեգորիան զիջում է ե՛ւ Գերմանիային, ե՛ւ ԱՄՆ-ին, ե՛ւ Ռուսաստանին, իսկ օբյեկտիվորեն չեն երեւում նախադրյալներ, թե հանուն ինչի ֆրանսիացիները հանկարծ պետք է սիրեն Նիկոլի սիրուն աչքերը: